এর আগ চার দফায় তাকে ৬ দিনের রিমান্ডে নিয়ে জিজ্ঞাসাবাদ করা হয়। এদিকে সাইদের পক্ষে রিমান্ড বাতিল ও জামিন চেয়ে আবেদন করা হয়। শুনানি শেষে ঢাকা মহানগর হাকিম শাহারিয়ার মাহমুদ আদনান রিমান্ড ও জামিন আবেদন নামঞ্জুর করে জেল হাজতে পাঠানোর নির্দেশ দেন।  আদালতে রুমানার পক্ষে ছিলেন বাংলাদেশ মানবাধিকার ফাউন্ডেশনের চেয়ারপারসন এডভোকেট এলিনা খানসহ ২৫-৩০ জন আইনজীবী। হাসান সাইদের পক্ষে ছিলেন এডভোকেট আহমেদ আলী শেখ।  প্রসঙ্গত, ঢাকা বিশ্ববিদ্যালয়ের আন্তর্জাতিক সম্পর্ক  বিভাগের সহকারী অধ্যাপক রুমানা মনজুর গত ৫ জুন ধানমন্ডির বাসায় স্বামী হাসান সাঈদের নির্যাতনের শিকার হন। এ ঘটনায় রুমানার বাবা মেজর (অব.) মনজুর হোসেন বাদী হয়ে পরদিন ধানমন্ডি থানায় একটি মামলা দায়ের করেন। কিন্তু ১০ দিনেও আসামি গ্রেফতার না হওয়ায় এ বিষয়ে ব্যাখ্যা চেয়ে হাইকোর্ট ১৫ জুন স্বপ্রণোদিত হয়ে রুল জারি করেন। রুল জারির তিন ঘণ্টা পরই সাইদকে গ্রেফতারের সংবাদ মিলে। ডিবি পুলিশের একটি দল ওইদিন দুপুরে উত্তর মুগদার এক আত্মীয় এর বাসা থেকে হাসান সাইদকে গ্রেফতার করে।